**OSNOVNA ŠKOLA FAUSTA VRANČIĆA**

**Š I B E N I K**

KLASA: 112-02/20-01/03

URBROJ: 2182-39-01-20-01

Šibenik, 18. ožujka 2020.

Na temelju članka 107. i 114. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10.-ispravak, 90/11.,5/12., 16/12., 86/12., 126/12., 94/13.,**152/14.,** 7/17., 68/18.) v.d ravnateljice Osnovne škole Fausta Vrančića, Šibenik raspisuje

**NATJEČAJ**

**za zasnivanje radnog odnosa**

1. **Voditelj računovodstva** (1 izvršitelj/ica) -neodređenopuno radno vrijeme

*(mjesto rada Šibenik)*

**UVJETI -** premaZakonu o radu (Narodne novine broj 93/14., 127/17.), članku 105. i 106. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10.-ispravak, 90/11.,5/12., 16/12., 86/12., 126/12., 94/13.,**152/14.,** 7/17., 68/18.) i Pravilniku o radu OŠ Fausta Vrančića.

* **završen diplomski sveučilišni studij ekonomije odnosno preddiplomski ili stručni studij ekonomije – računovodstveni ili financijski smjer odnosno visoka ili viša sprema ekonomske struke – računovodstvenog ili financijskog smjera stečena prema ranijim propisima**

***U prijavi na natječaj potrebno je navesti osobne podatke podnositelja prijave (ime i prezime, adresa stanovanja, broj telefona/mobitela i e-mail adresa) i vlastoručno je potpisati***.

Uz pisanu prijavu na natječaj prilaže se u preslici:

* životopis,
* diploma/svjedodžba odnosno dokaz o stečenoj stručnoj spremi,
* dokaz o državljanstvu,
* uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoji i obrazovanju u osnovnoj i srednjoj školi ne starije od dana raspisivanja natječaja,
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Natječajna dokumentacija (preslike) vraća se kandidatima nakon završenog natječajnog postupka.

*Kandidat koji bude izabran obvezan je, prije sklapanja Ugovora o radu dostaviti izvornike ili ovjerene preslike traženih dokumenata*.

Pisane prijave s potrebnom dokumentacijom o ispunjavanju iz natječaja dostavljaju se poštom ili neposredno na adresu**Osnovna škola Fausta Vrančića, Šibenik, Trg I.G.Kovačića 2** s naznakom ***„za natječaj“.***

***Nepravodobne i nepotpune prijave neće se razmatrati***.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju prema čanku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13. , 152/14., 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. Zakona o zaštiti civilnih i vojnih invalida rata (Narodne novine broj 33/92.,57/92.,77/92.,27/93.,58/93.,2/94.,108/95.,108/96.,82/01.,103/03.,148/13.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i **dokaz o tome na koji je način prestao radni odnos.**

Sa svim kandidatima koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja provest će se provjera znanja i sposobnosti. Provjeru provodi Povjerenstvo za vrednovanje kandidata prijavljenih na natječaj (u daljnjem tekstu: Povjerenstvo) koje poziva kandidate na vrednovanje u skladu s Pravilnikom o postupku zapošljavanja, te procjeni i vrednovanju kandidata za zapošljavanje Osnovne škole Fausta Vrančića,Šibenik (lipanj 2019.), koji je objavljen na mrežnoj stranici Škole, <http://os-fvrancica-si.skole.hr/> u rubrici **NATJEČAJI**.

Povjerenstvo imenuje ravnatelj.

Kandidati su obvezni pristupiti vrednovanju uz predočenje odgovarajuće identifikacijske isprave (osobna iskaznica, putovnica, vozačka dozvola).

**Ako kandidat ne pristupi vrednovanju, smatra se da je odustao od prijave na natječaj**.

Odluku o načinu vrednovanja kandidata (usmena procjena ili testiranje), na prijedlog ravnatelja, donosi Povjerenstvo te Odluku, sadržaj i način procjene, pravne i druge izvore za pripremanje kandidata za procjenu odnosno testiranje, objavljuje na mrežnoj stranici Škole, <http://os-fvrancica-si.skole.hr/> u rubrici **NATJEČAJI.**

Vrijeme i mjesto održavanja vrednovanja kandidata objavit će se najmanje tri (3) dana prije dana određenog za vrednovanje na mrežnoj stranici Škole, <http://os-fvrancica-si.skole.hr/> u rubrici **NATJEČAJI**, podrubrici ***Poziv kandidatima na provjeru***.

Natječaj je objavljen **dana 18. 3. 2020**. godine na mrežnoj stranici Škole, <http://os-fvrancica-si.skole.hr/> u rubrici **NATJEČAJI**, na oglasnoj ploči Škole te mrežnoj stranici i oglasnoj ploči Hrvatskog zavoda za zapošljavanje, Šibenik i traje od **19. 3.** do **26. 3. 2020.** godine.

Podnošenjem prijave na natječaj kandidat daje izričitu privolu Osnovnoj školi Fausta Vrančića da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine broj 42/18.).

O rezultatima natječaja kandidati će biti obaviješteni na mrežnoj stranici Škole, <http://os-fvrancica-si.skole.hr/> u rubrici **NATJEČAJI**, podrubrici ***Zapošljavanje*** u roku osam (8) dana od dana donošenja odluke o izboru kandidata.

**V.d** ***ravnateljice:***

***Snježana Ćaleta, prof.***